《正月五日谒放翁留饮欢甚》
宋代·苏泂

若人大愧中，不作蝼蚁梦。
春风鬓须绿，文字凌屈宋。
昨朝我访之，杯酒颇自奉。
鱼虾杂淮海，狼藉蔬果众。
妍谭到嘲谑，嘉我一笑共。
末言神仙事，于世本无用。
但可于世人，矫首飞鸿送。
故公所言者，大抵静观动。
胡能更八十，异日亦高冢。
绝怜稽山下，不逐梅笋贡。
堂前谩名龟，堂下或歌凤。
寿公晚唐衣，聊为吾道重。

作者简介：苏泂（一一七○～？）（与赵师秀同龄，生年参《文学遗产》一九八三年四期《赵师秀生年小考》），字召叟，山阴（今浙江绍兴）人。颂四世孙。生平事迹史籍失载，从本集诗篇可知，早年随祖师德宦游成都，曾任过短期朝官，在荆湖、金陵等地作幕宾，身经宁宗开禧初的北征。曾从陆游学诗，与当时著名诗人辛弃疾、刘过、王楠、赵师秀、姜夔等多有唱和。卒年七十馀。有《泠然斋集》十二卷、《泠然斋诗馀》一卷（《直斋书录解题》卷二○、二一），已佚。清四库馆臣据《永乐大典》辑为《泠然斋诗集》八卷。